Eg skal sjølvsagt ta ein runde og gå inn og sjå på kva som skjer på rv. 465. Men reint generelt vil eg seie at dei vegstandardane som har lege til grunn for planlegging, er dei standardane som òg ligg i Nasjonal transportplan. Og kor stor trafikk det er på vegen, har vorte knytt opp til kva breidd vegen får. No har Vegdirektoratet allereie under utarbeiding nye vegstandardar som skal leggjast til grunn ved neste Nasjonal transportplan, og i den samanhengen skal eg sjølvsagt òg ta med meg det som representanten her seier, at dei ve-gane som me no byggjer, må vere breie nok til at òg tunge køyretøy har trygg og god passasje.